קווין פורד

קווין פורד (באנגלית: Kevin Anthony Ford; נולד ב-7 ביולי 1960, פורטלנד אינדיאנה) הוא היה אסטרונאוט בתוכנית מעבורות החלל של נאס"א. הוא היה מפקד משלחת מס' 34 לתחנת החלל הבין-לאומית.

ביוגרפיה
קווין פורד נולד בפורטלנד אינדיאנה. לאחר לימודי בית ספר הוא התחיל ללמוד באוניברסיטת נוטרדאם ובשנת 1982 קיבל ממנה תואר ראשון בהנדסת אווירונאוטיקה. בהמשך הוא קיבל תואר שני ביחסים בינלאומיים מאוניברסיטת טרוי בשנת 1989, תואר שני בהנדסת אווירונאוטיקה מאוניברסיטת פלורידה בשנת 1994 ותואר שלישי במדעי החלל ממכון לטכנולוגיה של חיל האוויר בשנת 1997.

בשנת 1982 פורד התגייס לחיל האוויר של ארצות הברית ובשנת 1984 סיים קורס טיס. הוא היה טייס "מקדונל דאגלס F-15 איגל" ובין היתר שירת בגרמניה ואיסלנד. בשנת 1990 הוא סיים קורב לטייסי ניסוי בבסיס חיל האוויר אדוארדס.

ניסיון טיס של פורד מסתכם בכ-6,100 שעות.

שירות בתחום החלל
בשנת 2000 פורד נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.

באוגוסט 2009 פורד טס לחלל כטייס משימה ב-STS-128 במעבורת החלל דיסקברי (פרדריק סטרקו היה מפקד צוות). משימה זו נועדה לחדש את האספקה בתחנת החלל הבינלאומית בעזרת מודול הלוגיסטיקה הרב תכליתי ""לאונרדו", להביא מקפיא נוסף לניסויים מדעיים, מסילת כושר חדשה, ומערכת לבקרת בריאות של צוות התחנה. הצוות החליף מכל אמוניה ריק על התחנה ושם במקומו מכל מלא. 

באוקטובר 2012 פורד היה מומחה משימה של טיסה סויוז TMA-06M (אולג נוביצקי היה מפקד טיסה). הצוות הצטרף למשלחת מס' 33 לתחנת החלל הבין-לאומית בפיקוד של סוניטה ויליאמס. כאשר המשלחת עזבה את תחנת החלל, פורד היה מפקד משלחת מס' 34 לתחנת החלל הבין-לאומית. הוא חזר לכדור הארץ ב-מרץ 2013.

פורד פרש מנאס"א בשנת 2016.

לאחר שירות בנאס"א
בשנים 2016/17 פורד היה מלמד במכון למדע וטכנולוגיה בטרונדהיים, נורווגיה.

בשנת 2018 הוא חזר לארצות הברית והיה טייס ב-United airlines. הוא פרש בשנת 2022 ומאז מהווה יועץ לנאס"א.

קישורים חיצוניים

 ביוגרפיה
 ביוגרפיה באתר נסא"א

אסטרונאוטים אמריקאים
טייסי חיל האוויר של ארצות הברית
אנשי צוות תחנת החלל הבין-לאומית
מעוטרי אות לגיון ההצטיינות
בוגרי אוניברסיטת נוטרדאם
בוגרי אוניברסיטת פלורידה
אמריקאים שנולדו ב-1960